Η θεραπεία για τη σπονδυλολίσθηση εξαρτάται από τη σοβαρότητα του πόνου και τη μετατόπιση του σπονδύλου. Μη χειρουργικές θεραπείες μπορούν να βοηθήσουν στη μείωση του πόνου και την επαναφορά του οστού στη φυσιολογική του θέση. Είναι πολύ σημαντικό να αποφεύγετε αθλήματα επαφής κατά τη διάρκεια της περιόδου ανάρρωσης.
Κοινές μη χειρουργικές θεραπευτικές μέθοδοι είναι οι εξής:
Χρήση κηδεμόνα
Φυσικοθεραπεία
Μη συνταγογραφούμενα αντιφλεγμονώδη φάρμακα (όπως ιβουπροφαίνη) για τη μείωση του πόνου
Επισκληρίδια έγχυση στεροειδών
Η Αμερικάνικη Ακαδημία Ορθοπεδικών Χειρουργών προτείνει αρχικά μη χειρουργικές μεθόδους. Όμως, οι ενήλικες που υποφέρουν από σοβαρές περιπτώσεις σπονδυλολίσθησης μπορεί να χρειαστεί να υποβληθούν σε μία χειρουργική επέμβαση που ονομάζεται σπονδυλική σύμφυση.
Η χειρουργική επιδιόρθωση του μετατοπισμένου σπονδύλου είναι απαραίτητη όταν το οστό έχει μετατοπιστεί τόσο ώστε η σπονδυλική στήλη δεν ανταποκρίνεται σε μη χειρουργικές θεραπείες. Η χειρουργική επέμβαση είναι επίσης απαραίτητη εάν τα οστά στη σπονδυλική στήλη πιέζουν νεύρα.
Ο γιατρός θα σταθεροποιήσει τη σπονδυλική στήλη χρησιμοποιώντας ένα μόσχευμα οστού και μεταλλικές βίδες.
Αφότου ολοκληρωθεί η σπονδυλική σύμφυση, θα χρειαστούν τέσσερις έως οκτώ μήνες ώστε τα οστά να ενωθούν πλήρως. Η πιθανότητα επιτυχίας αυτής της επέμβασης είναι πολύ υψηλή.